NORAKSTS



L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b, Jelgava, LV-3001, reģ. Nr. 90002182529, tālr. (371) 63027549, fakss 63084949; e-pasts: zpr@zpr.gov.lv

**ATTĪSTĪBAS PADOMES**

**LĒMUMS**

Jēkabpils

16.02.2016.

Nr.159.

Prot. Nr.33.

## Par grozījumiem Zemgales plānošanas reģiona Darba samaksas nolikumā

## Sakarā ar grozījumiem 01.12.2009. Valsts un pašvaldību institūciju amatpersonu un darbinieku atlīdzības likumā, grozījumiem 30.11.2010. Ministru kabineta noteikumos Nr.1075 “Valsts un pašvaldību institūciju amatu katalogs” un saskaņā ar Zemgales plānošanas reģiona nolikuma 25.16. punktu, Zemgales plānošanas reģiona attīstības padome n o l e m j:

## Apstiprināt sekojošus grozījumus Zemgales plānošanas reģiona Darba samaksas nolikumā, turpmāk tekstā saukts Nolikums:

## 1.1.Izteikt Nolikuma 6. Punktu sekojošā redakcijā:

1. *„ Novērtējumu uzsāk ar Zemgales plānošanas reģiona attīstības padomes priekšsēdētāja (turpmāk - Padomes priekšsēdētājs) rīkojumu un veic Latvijas Republikas (turpmāk - LR) normatīvajos aktos un Padomes priekšsēdētāja rīkojumā noteiktā kārtībā. Novērtēšana tiek veikta vienu reizi gadā”*

## 1.2. Svītrot Nolikuma 7.punktā vārdus „ un ierobežojumiem ..“ un izteikt 7. punktu sekojošā redakcijā:

1. *“Pamatojoties uz veikto Novērtējumu, saskaņā ar Nolikuma noteikumiem, Izpilddirektoram ir tiesības ar rīkojumu noteikt attiecīgas izmaiņas Darbinieka mēnešalgas apmērā.”*

## 1.3. Svītrot Nolikuma 8. punktā vārdus “.. minimālās un..” un izteikt 8. punktu sekojošā redakcijā:

1. *“Izpilddirektoram Novērtējums netiek veikts un mēnešalgu ar lēmumu nosaka ZPR Attīstības padome Nolikuma pielikumā Nr. 1. noteiktās maksimālās mēnešalgas grupas ietvaros.”*

1.4. Nolikuma 9. punktā vārdus “*Izpilddirektora rīkojumu”* aizstāt ar vārdiem *“ darba līgumu”.*

1.5. Svītrot Nolikuma 11. punktu.

1.6. Izteikt Nolikuma 12. punktu šādā redakcijā:

*„12. Pastāvot objektīviem apstākļiem, kā arī gadījumos, ja Darbinieks nepiekrīt Novērtējumam, Darbinieks desmit darbdienu laikā var vērsties ar pamatotu iesniegumu pie Izpilddirektora ar lūgumu veikt viņa atkārtotu novērtēšanu. Izpilddirektors var izdot rīkojumu par atkārtotu Darbinieka novērtēšanu ne ātrāk kā pēc četriem mēnešiem pēc ikgadējā Novērtējuma.”*

1.7. Izteikt Nolikuma 211 punktu sekojošā redakcijā:

*„211. Budžeta līdzekļu pieejamības gadījumā Darbiniekiem ar Izpilddirektora vai padomes priekšsēdētāja rīkojumu var tikt piešķirts un izmaksāts atvaļinājuma pabalsts līdz 50 procentiem no mēnešalgas vienu reizi kalendāra gadā, aizejot ikgadējā apmaksātajā atvaļinājumā, ņemot vērā nodarbinātības ilgumu ZPR un darba izpildes rezultātus. Atvaļinājuma pabalsts netiek pārcelts uz nākamo kalendāra gadu un, izbeidzot darba attiecības, tas netiek atlīdzināts gadījumā, kad kārtējais atvaļinājums nav izmantots”*

1.8. Svītrot Nolikuma 25. punktā trešo teikumu:

*„Papildatvaļinājumu var izmantot laikposmā līdz nākamajam ikgadējam apmaksātajam atvaļinājumam.”*

1.9. papildināt Nolikumu ar jauniem apakšpunktiem 25.1 , 25.2 .un 25.3 sekojošā redakcijā:

*“25.1 Darbiniekiem, kuru aprūpē ir trīs vai vairāki bērni vecumā līdz 16 gadiem vai bērns invalīds līdz 18 gadu vecumam, piešķir papildatvaļinājumu trīs darba dienas;*

*25.2 Darbiniekiem, kuru aprūpē ir mazāk par trim bērniem vecumā līdz 14 gadiem, piešķir papildatvaļinājumu ne mazāk par vienu darba dienu.”*

*„25.3 Ja Darbinieks nav izmantojis visu ikgadējo apmaksāto atvaļinājumu un tā daļa tiek pārcelta uz nākamo gadu, tad papildatvaļinājumu ir iespējams izmantot nākamajā gadā pēc atlikušās ikgadējā apmaksātā atvaļinājuma daļas izmantošanas, pie kam tikai periodā līdz nākamajam ikgadējam apmaksātajam atvaļinājumam.”*

1.10. Nolikuma 26.1., 26.2., 26.3. apakšpunktus izteikt sekojošā ŗedakcijā*:*

*26.1.“Ja Darbinieks Novērtējumā saņēmis 85% - 100% no maksimālā iespējamā punktu skaita – no piecām līdz desmit darbdienām;*

*26.2.Ja Darbinieks Novērtējumā saņēmis 61% - 84% no maksimālā pieļaujamā punktu skaita– no trim līdz piecām darbdienām;*

*26.3.Ja Darbinieks Novērtējumā saņēmis 51% - 60% no maksimālā pieļaujamā punktu skaita un ja amata pienākumu izpildes rezultāti atbilst amatam izvirzītajām prasībām – no vienas līdz trim darbdienām;”*

1.11. Nolikuma 28. punktu papildināt ar vārdu “*līdz”* , svītrot vārdus “.. *izvērtējot Izpilddirektora darba rezultātus iepriekšējā laika periodā...*” un izteikt 28. punktu sekojošā redakcijā:

*“28.Izpilddirektoram var piešķirt līdz desmit apmaksātām papildatvaļinājuma dienām ar Padomes priekšsēdētāja rīkojumu. “*

1.12. Papildināt Nolikumu ar 33.punktu un izteikt to sekojošā redakcijā:

*„33. Šajā Nolikumā noteiktās atlīdzības (darba samaksa, socialās garantijas, atvaļinājumi) maksājumu apmēru, tās noteikšanas pamatojumu, kā arī laikposmu, uz kuru nosakāms atlīdzības maksājums, reglamentē šis Nolikums, ja Likumā nav noteikts citādi. Ja šis Nolikums nosaka citādi, tad ZPR vadās no Likumā noteiktā un piemēro jaunāko spēkā esošo tiesību aktu.”*

1. Apstiprināt sekojošus grozījumus Zemgales plānošanas reģiona Darba samaksas nolikuma Pielikumā Nr.1., (turpmāk tekstā - Pielikums Nr. 1):
   1. Aizstāt tabulas trešās kolonnas nosaukumu *„Amata saime”* ar nosaukumu *„Amatu saimes (apakšsaimes) numurs”*.
   2. Papildināt tabulas ceturtās kolonnas nosaukumu „Līmenis” ar nosaukumu „Līmeņa raksturojums” un izteikt to šādā redakcijā: *„Līmenis/Līmeņa raksturojums“*.
   3. Aizstāt tabulas piektās kolonnas nosaukumu *„Mēnešalgas grupa“* ar nosaukumu *„Maksimālā mēnešalgu grupa“*.
   4. Precizēt amata nosaukumam Nr.15. “Projektu vadītājs” :
      1. līmeni / līmeņa raksturojumu sekojošā redakcijā: “*III A - Vada lielus, sarežģītus nestandarta projektus”* ,
      2. maksimālo mēnešalgu grupu sekojošā redakcijā *“11”.*
   5. Dzēst amata nosaukumus: *Nr.9.* *“Attīstības nodaļas vadītāja vietnieks”, Nr.10. “Telpiskās attīstības plānotājs”, Nr.14. “Projekta vadītājs”, Nr.18. “Finanšu ekonomists”, Nr.23. “Informācijas centra speciālists” un Nr.24. “Informāciju tehnoloģiju speciālists*, attiecīgi regulēt numerāciju un papildināt ar sekojošiem ierakstiem ailēs:

|  |  |  |  |  |
| --- | --- | --- | --- | --- |
| Nr.p.k. | Amata nosaukums | Amatu saimes (apakšsaimes) numurs | Līmenis/Līmeņa raksturojums | Maksimālā mēnešalgu grupa |
| 20. | Informācijas vadības speciālists | 19.4. Informācijas tehnoloģiju programmatūras attīstība | III - Veic sistēmu analīzi un izstrādā programmēšanas uzdevumus atsevišķu procesu līmenī | 10 |
| 21. | Uzņēmējdarbības centra vadītājs | 35. Politikas ieviešana | IV A Vada un kontrolē politikas ieviešanu vienā apakšnozarē vai darbības jomā. Pārraudzītā apakšnozare vai darbības joma sīkāk nedalās | 11 |

1. Kontroli par lēmuma izpildi uzdot Zemgales plānošanas reģiona izpilddirektoram

Valdim Veipam.

1. Grozījumi stājas spēkā pēc to apstiprināšanas ar Zemgales plānošanas reģiona Attīstības padomes lēmumu.

Padomes priekšsēdētājs (personīgais paraksts) A.RĀVIŅŠ

(zīmogs)

*Izsūtīt: lietā, VARAM.*

***Noraksts pareizs:***

Administrācijas vadītāja S. OZOLA

17.02.2016., Jelgavā